**Zapisnik rednega letnega občnega zbora Orientacijske zveze Slovenije**,

ki je potekal **v četrtek, 28.1.2016 od 18:30 do 20:00 v prostorih Fakultete za gradbeništvo in geodezijo na Jamovi 2 v Ljubljani.**

**Prisotni:**

Predstavniki klubov članov OZS:

1. OK Azimut: Klemen Kenda
2. OK Brežice: Jaka Piltaver
3. OK Komenda: Jernej Zorman
4. OK Polaris: Dušan Petrovič
5. OK Tivoli: Andrej Borštnik
6. OK Trzin: Krešo Keresteš
7. Škofjeloški OK: Ana Plavčak

**Ostali prisotni :** Vlado Sedej (OK Azimut), Miha Škarabot (OK Polaris), Sandi Kmetič (OK Polaris)

**Opravičili so se:** Mojca Flerin (Kamniški OK), Daniel Lebar (OK Slovenske Konjice), Boris Bauman (Mariborski OK), Grega Raj (OK Slovenj Gradec)

**Dnevni red občnega zbora:**

1. Izvolitev delovnih organov in potrditev dnevnega reda
2. Vsebinska poročila o delu komisij in reprezentanc v letu 2015 in razprava na poročila
	1. poročilo Tekmovalno-sodniške komisije (TSK)
	2. poročilo Trenersko-izobraževalne komisije (TIK)
	3. poročilo Komisije za karte
	4. poročilo Komisije za šolska tekmovanja
	5. poročilo o delu članske reprezentance OT
	6. poročilo o delu mladinske reprezentance OT
	7. poročilo komisije in reprezentance PreO
	8. poročilo komisije in reprezentance MTBO
	9. poročilo komisije in reprezentance SKIO
3. Poročila o delu OZS v letu 2015 in razprava
	1. finančno (računovodsko) poročilo
	2. poročilo gospodarja
	3. poročilo predsednika o delu OZS
	4. poročilo Disciplinskega sodišča
	5. poročilo Nadzornega odbora
4. Razrešitev vodstva OZS
5. Pregled članstva (klubi)
6. Izvolitev novega vodstva OZS
7. Plan dela OZS za leto 2016, potrditev koledarja in finančni načrt
8. Plan dela komisij in reprezentanc za leto 2016
9. Članarina za leto 2016
10. Razno

**K 1 - Izvolitev delovnih organov in potrditev dnevnega reda**

Predsednik OZS je ob pričetku občnega zbora ugotovil, da je na občnem zboru zastopana manj kot polovica klubov, zato je glede na statut predlagal 30-minutni odlog. Po 30 minutah je bila prisotna več kot tretjina klubov.

Predsednik je predlagal vodstvo občnega zbora.

**Sklep 1:** Občni zbor potrjuje predlagano vodstvo občnega zbora – predsednika Dušana Petroviča, zapisničarko Ano Plavčak in overitelja Vlada Sedja ter Andreja Borštnika. ***Soglasno sprejet.***

Po izvolitvi je Dušan prevzel besedo. Predstavil je dnevni red. Dnevni red je bil sprejet, dodatnih pripomb ni bilo.

**K 2 - Vsebinska poročila o delu komisij in reprezentanc v letu 2015 in razprava na poročila**

Dušan je povedal, da so bila poročila vseh komisij in reprezentanc udeleženci občnega zbora so jih dobili predhodno, zato se ne bodo ponovno brala, ampak je le pozval udeležence za morebitne popravke ali dopolnitve.

Poročilo o šolskih tekmovanjih se mora dopolniti s poročili o izvedenih športnih dnevih po šolah, ki so jih dali klubi.

**Sklep 2:** Občni zbor OZS sprejema poročila komisij in reprezentanc iz točke 2(priloge k zapisniku). ***Soglasno sprejet.***

**K 3 - Poročila o delu OZS v letu 2015 in razprava**

Vlado je predstavil finančno (računovodsko) poročilo; ob tem je pozval vodje reprezentanc in projektov k pravočasni najavi konkretnih aktivnosti in stroškov.

Jernej je predstavil poročilo gospodarja in povzel stanje glede opreme. Vse postaje sistema SportIdent so servisirane in komplet je popolnjen. Jernej je predstavil idejo o popisu SI kartic po številkah oziroma serijah.

Stari komplet aluminijastih stojal se odpiše, saj je dotrajan.

Klemen je predstavil še poročilo predsednika o delu OZS, ki predstavlja tudi povzetek vseh ostalih poročil.

Poročila disciplinskega sodišča ni bilo, saj ni obravnavalo nobenega primera.

Občni zbor se je seznanil še s poročilom nadzornega odbora, ki je bilo pozitivno (priloga k zapisniku).

**Sklep 3:** Občni zbor sprejema in potrjuje vsa podana poročila: finančno (računovodsko) poročilo, poročilo gospodarja in poročilo predsednika (priloge k zapisniku). ***Soglasno sprejet.***

**Sklep 4:** Občni zbor sprejema sklep o odpisu starih aluminijastih stojal. ***Soglasno sprejet.***

**K 4 - Razrešitev vodstva OZS**

Nadzorni odbor je med letom spremljal delovanje Zveze in njenih organov preko informacij objavljenih na spletni strani in posredovanih preko liste OZS.

Nadzorni odbor ugotavlja in predlaga naslednje: Delovanje zveze in njenih organov je potekalo v okviru pravil in sprejetih sklepov.

**Sklep 5:** Občni zbor razrešuje dosedanje vodstvo OZS. ***Soglasno sprejet.***

**K 5 - Pregled članstva (klubi)**

RJZ Velenje in OK Perkmandeljc se pozove naj sporočijo svojo namero o nadaljnjem članstvu v OZS. ŠTD Pohorc se izloči iz članstva v zvezi.

**Sklep 6:** Občni zbor sklene da se ŠTD Pohorc izključi iz članstva v zvezi. ***Soglasno sprejet.***

**Sklep 7:** Občni zbor ugotavlja da vseh ostalih 14 klubov izpolnjuje pogoje za članstvo v zvezi. ***Soglasno sprejet.***

**K 6 - Izvolitev novega vodstva OZS**

Predlog novega vodstva OZS je:

Predsednik: Klemen Kenda (OK Azimut)

Podpredsednik: Ana Pribakovič Borštnik (OK Tivoli)

Tajnik: Ana Plavčak (Škofjeloški OK)

Blagajnik: Vlado Sedej (OK Azimut)

Tekmovalno-sodniška komisija: Andrej Borštnik (OK Tivoli)

Trenersko-izobraževalna komisija: Dušan Petrovič (OK Polaris)

Komisija za karte: Daniel Lebar (OK Slovenske Konjice)

Komisija za šolska tekmovanja: Aleš Ferenc (OK Tivoli)

Koordinator zimske lige: Andrej Borštnik (OK Tivoli)

pomoč: Svetovni dan orientacije – Ana Plavčak (Škofjeloški OK)

Koordinator za študentska tekmovanja: Eneja Osterman (OK Polaris)

Komisija za MTB-O: Grega Raj (OK Slovenj Gradec)

Komisija za Pre-O: Krešo Keresteš (OK Trzin)

Komisija za Ski-O: Iztok Rojc (OK Polaris)

Selektor članske reprezentance OT: Klemen Kenda (OK Azimut)

Selektor mladinske reprezentance OT: Jan Dovč (OK Tivoli)

pomočnika: Jaka Piltaver (OK Brežice), Tajda Foški (OK Polaris)

svet: Jernej Zorman (OK Komenda), Miha Škarabot (OK Brežice), Jošt Lapanje (OK Azimut)

Gospodar (skrbnik opreme): Jernej Zorman (OK Komenda)

Urednik spletne strani: Andrej Borštnik (OK Tivoli)

Predstavnik v OKS: Klemen Kenda (OK Azimut)

**Sklep 8:** Občni zbor OZS potrjuje novo vodstvo OZS. ***Soglasno sprejet.***

Predlog novega IO OZS:

1. član: Klemen Kenda (OK Azimut)
2. član: Ana Pribaković Borštnik (OK Tivoli)
3. član: Ana Plavčak (Škofjeloški OK)
4. član: Vlado Sedej (OK Azimut)
5. član: Miha Škarabot (OK Polaris)
6. član: Andrej Borštnik (OK Tivoli)
7. član: Daniel Lebar (OK Slovenske Konjice)
8. član: Jan Dovč (OK Tivoli)
9. član: Krešo Keresteš (OK Trzin)
10. član: Jaka Piltaver (OK Brežice)
11. član: Jerca Bernik (Škofjeloški OK)
12. član: Jernej Zorman (OK Komenda)

**Sklep 9:** Občni zbor OZS potrjuje predlog članov novega Izvršnega odbora OZS. ***Soglasno sprejet.***

Predlog nadzornega odbora in disciplinske komisije:

**Nadzorni odbor:**

1. Silvij Močnik (OK Azimut)
2. Nataša Matičič Aljančič (OK Komenda)
3. Bojan Jevševar (OK Brežice)

**Sklep 10:** Občni zbor OZS potrjuje predlog članov Nadzornega odbora OZS. ***Soglasno sprejeto.***

**Disciplinsko sodišče:**

1. Aleš Poljanšek (OK Azimut)
2. Roman Sladič (OK Perkmandeljc)
3. Irena Hacin Kolner (OK Komenda)

Dodatna člana:

1. Ana Pribaković Borštnik (OK Tivoli)
2. Marija Kovač (PD Ajdovščina)

**Sklep 11:** Občni izbor OZS potrjuje predlog članov Disciplinskega sodišča OZS. ***Soglasno sprejet.***

Klemen bo uredil listo obveščanja.

**K 7 - Plan dela OZS za leto 2016, potrditev koledarja in finančni načrt**

Klemen je predstavil predlog letnega programa dela in letnega finančnega načrta OZS za leto 2016.

**Sklep 12:** Občni zbor sprejema predlagani letni program dela in letni finančni načrt OZS za leto 2016 (priloga k zapisniku). ***Soglasno sprejet.***

**Sklep 13:** Občni zbor pooblašča IO OZS, da med letom prilagodi izvajanje letnega finančnega načrta višini dotacij s strani Ministrstva za izobraževanje, znanost in šport ter Fundacije za šport. ***Soglasno sprejet.***

**Sklep 14:** Občni zbor potrjuje koledar tekem za leto 2016**. *Soglasno sprejet.***

**K 8 - Plan dela komisij in reprezentanc za leto 2016**

Plane vseh komisij in reprezentanc so udeleženci občnega zbora dobili predhodno, zato se niso ponovno brala.

**Sklep 15:** Občni zbor sprejema vse predlagane plane dela reprezentanc in komisij za sezono 2016. ***Soglasno sprejet.***

**K 9 - Članarina za leto 2016**

**Sklep 16:** Občni zbor OZS sprejema članarino v višini 6 EUR na registriranega člana v katerikoli panogi orientacije, ne glede na to v koliko panogah tekmuje. ***Soglasno sprejet.***

**Sklep 17:** Rok za registracijo je do 1.2.2016, na podlagi pregleda se izdajo računi klubom. Prvi rok plačila članarin za klube je do 31.3.2016. V primeru, da klub članarine ne poravna do takrat, registracija njegovih tekmovalcev ne bo veljavna in zato tekmovalci tega kluba ne bodo mogli tekmovati za DP. Posamične kasnejše prijave se obračuna jeseni. ***Soglasno sprejet.***

**K10** **Tekmovalni pravilnik**

**Sklep 18:** Občni zbor OZS potrjuje dodatno kategorijo Ž45 v SOL. **Soglasno sprejet.**

**Sklep 19:** Pravilnik za organizacijo tekmovanj v orientacijskem teku v Sloveniji se dopolni v skladu s Sklepom 18. ***Soglasno sprejet.***

**K11 - Razno**

Dušan predstavi pobudo o vključitvi OZS v konzorcij »Odprimo poti«.

**Sklep 20:** Občni zbor podpira namero o vključitvi OZS v konzorcij »Odprimo poti«. ***Soglasno sprejet.***

Občni zbor je bil zaključen ob 20:09

Zapisala:

Ana Plavčak

Predsednik delovnega predsedstva:

Dušan Petrovič

Overitelja zapisnika:

Vlado Sedej Andrej Borštnik